במהלך &lt;a href="%D7%A2%D7%95%D7%A0%D7%AA%202019/2020%20%D7%91%D7%9C%D7%99%D7%92%D7%AA%20%D7%94%D7%A2%D7%9C%20%D7%94%D7%A8%D7%95%D7%A1%D7%99%D7%AA%20%D7%91%D7%9B%D7%93%D7%95%D7%A8%D7%92%D7%9C"&gt;עונת 2019/2020 בליגה&lt;/a&gt; זניט פתחה את העונה עם רצף של ששה מחזורים בלבד ללא הפסד ונצמדה לצמרת טבלת הליגה כאשר במאזנה 10 שערי חובה בלבד (שניים מהם משער עצמי), במה שמהווה לנתון הטוב ביותר בתולדותיה ולטוב ביותר בליגה, כשהיא מסיימת את שנת 2019 ללא הפסד במשחקי הבית בגזפרום ארנה ובפברואר 2020 הגיעה לרצף של 18 משחקי בית רצופים ללא הפסד, נתון שיא בתולדות הליגה הרוסית. במרץ 2020 כשצברה מאזן של 12 שערי חובה בלבד בליגה הייתה לקבוצה האירופית שסופגת הכי מעט באליפות הלאומית. בהמשך אותו החודש הושבת הכדורגל במדינה בעקבות מגפת הקורונה ברוסיה וכלל השחקנים חויבו לשבת בבידוד עד להודעה חדשה, במהלך תקופה זו חויבו השחקנים להמשיך להתאמן על פי תוכנית מותאמת. עם זאת, לאחר חידוש הליגה, ביולי 2020 הגיעה לרצף כולל של 19 משחקים ללא הפסד (15 ניצחונות וארבעה שוויונות) כשהיא מוליכה את טבלת הליגה בפער של 15 נקודות מסגניתה ובמאזן נטול הפסדים בגזפרום ארנה בליגה. כך, זניט הצליחה בעונת לזכות באליפות הששית שלה והשנייה ברציפות והשיגה שיאים כמו ניצחון ראשון על צסק"א ב־VEB ארנה וניצחון ראשון עליה מאז 1954 במסגרת דרבי ערי הבירה והזכייה המהירה ביותר בתולדות ליגת העל הרוסית בכדורגל מאז 1993, כשהיא זוכה באליפות 4 מחזורים לסיום עם הניצחון על קרסנודאר בתוצאה 4:2 בחוץ, ב-5 ביולי 2020. בנוסף, זניט צברה 72 נקודות, שהיה חזרה על השיא של ספרטק במספר הנקודות שנצברו, שהושג בעונת 1999. בנוסף זניט סיימה את העונה עם יחס השערים הטוב ביותר מאז 1993, 47 בסך הכל (בעונת 1993 ספרטק סיימה את העונה עם יחס של 63 שערים).